《念奴娇》
宋代·黄中辅

炎精中否，叹人材委靡，都无英物。胡马长驱三犯阙，谁作长城坚壁。

万国奔腾，两宫幽陷，此恨何时雪。草庐三顾，岂无高卧贤杰。

天意眷我中兴，吾皇神武，踵曾孙周发。河海封疆俱效顺，狂虏何劳灰灭。

翠羽南巡，叩阍无路，徒有冲冠发。孤忠耿耿，剑铓冷浸秋月。

作者简介：黄中辅（1110—1187）字槐卿，晚号细高居士。是抗金名将宗泽的外甥。义乌县城东隅金山岭顶人。祖父景圭，金吾卫上将军，居浦阳（今浦江）。父琳，迁居义乌。黄中辅赤诚爱国，忠奸分明，祟尚气节，不为苟合。时秦桧柄国，诬害忠良，粉饰太平，不思北进，黄中辅于京师临安太平楼题句“快磨三尺剑，欲斩佞臣头”，为世人所重。